google/wiki40b huggingface dataset:
Βαλκανικοί Αγώνες Στίβου 1988

Οι 46οι Βαλκανικοί Αγώνες Στίβου 1988 έγιναν στην Άγκυρα της Τουρκίας, δύο χρόνια μετά τους προηγούμενους, αφού αποφασίστηκε να διεξάγονται ανά διετία, σε μια προσπάθεια να αποκτήσουν ξανά λίγο από το χαμένο τους κύρος. Μετείχαν και οι έξι βαλκανικές χώρες. Νικήτρια ήταν και πάλι η Βουλγαρία τόσο στους άνδρες, σε 23 αγωνίσματα, όσο και στις γυναίκες, σε 18 αγωνίσματα. Προστέθηκαν τα 10.000μ γυναικών, στα οποία η Αλβανία πήρε τις δύο πρώτες θέσεις, κερδίζοντας ταυτόχρονα το πρώτο της χρυσό μετάλλιο στην ιστορία των βαλκανικών αγώνων. Επίσης, για πρώτη φορά έγιναν τα 10χλμ βάδην γυναικών.
Δακτύλιος (γεωμετρία)

Δακτύλιος είναι δισδιάστατο γεωμετρικό σχήμα, το σύνορο του χώρου που βρίσκεται μεταξύ δύο ομόκεντρων συνεπίπεδων κύκλων. Το θεώρημα τριών κύκλων του Ανταμάρ είναι μια δήλωση σχετικά με τη μέγιστη τιμή που μπορεί να λάβει μια ολομορφική εξίσωση μέσα σε ένα δακτύλιο.
Το εμβαδόν ενός δακτυλίου δίνεται από τον τύπο: Α = (R^2 - r^2)π.
Φουτζιγάρα Τατσούγια

Βιογραφικά Στοιχεία

Γεννήθηκε στις 15 Μαΐου του 1982 στη Σαϊτάμα της Ιαπωνίας. Έχει εργαστεί στον κινηματογράφο, την τηλεόραση, το θέατρο και έχει επιπλέον δανείσει τη φωνή του σε ταινίες κινουμένων σχεδίων.
Από τους σημαντικότερους ρόλους του είναι αυτός του «Νανάχαρα Σούγια» στην αμφιλεγόμενη ιαπωνική ταινία του 2000, Battle Royale, καθώς και στο σίκουελ που την ακολούθησε το 2003 με τίτλο Battle Royale II: Requiem. Επίσης πρωταγωνιστεί σαν Yagami Light στις ταινίες Death Note και Death Note: The Last Name, που είναι βασισμένες στο ομώνυμο manga.

Θεατρικές εμφανίσεις

Έχει εμφανιστεί σε ιαπωνικές θεατρικές παραστάσεις του «Άμλετ» και του «Ρωμαίος και Ιουλιέτα».
Περιοχή Μεάτου

Μεταφορές

Ο μη ασφαλτοστρωμένος οδικός κορμός Τ37 από τη Σινυάνγκα (Shinyanga) προς την Περιφέρεια Σινγκίντα (Singida Region) περνά μέσα από την περιοχή.
Β΄ Εθνική ποδοσφαίρου ανδρών 1975-76

Βόρειος όμιλος

* Στις ισοβαθμίες υπολογίζεται ο καλύτερος συντελεστής τερμάτων. Διαιρείται ο αριθμός των τερμάτων που δέχτηκε μία ομάδα διά τον αριθμό των τερμάτων που πέτυχε και η ομάδα με τον μικρότερο συντελεστή που προκύπτει τοποθετείται ψηλότερα.
Γιώργος Κωστίκος

Σε συλλογικό επίπεδο

Ξεκίνησε την καριέρα του από τον Πιερικό και στις 7 Οκτωβρίου 1973 στον Πολύγυρο πραγματοποίησε το ντεμπούτο του με τη φανέλα της ομάδας της Κατερίνης στο πρωτάθλημα Β΄ Εθνικής, σε ηλικία 15 ετών. Μετά την περίοδο 1976-77 αποκτήθηκε από τον ΠΑΟΚ με τον οποίο πανηγύρισε το πρωτάθλημα το 1985 έχοντας τη χρονιά εκείνη 8 τέρματα σε 17 συμμετοχές. Συνολικά στον ΠΑΟΚ αγωνίστηκε 9 χρόνια, πετυχαίνοντας 78 τέρματα στο πρωτάθλημα, 15 τέρματα σε 44 συμμετοχές στο κύπελλο και 4 τέρματα σε 17 συμμετοχές σε ευρωπαϊκούς αγώνες.
Το καλοκαίρι του 1986 έμεινε ελεύθερος από τον ΠΑΟΚ και αποκτήθηκε από τον Ολυμπιακό, με τον οποίο στέφθηκε το 1987 πρωταθλητής Ελλάδας. Την επόμενη χρονιά φόρεσε τη φανέλα του Διαγόρα Ρόδου, όπου και έκλεισε πρόωρα την καριέρα του. Συνολικά αγωνίστηκε σε 323 αγώνες πρωταθλήματος, πετυχαίνοντας 102 τέρματα.

Στην εθνική Ελλάδας

Στις 23 Μαρτίου 1977, σε ηλικία μόλις 18 ετών, έγινε διεθνής με την Ελλάδα, στην εκτός έδρας φιλική αναμέτρηση εναντίον της Τσεχοσλοβακίας. Αγωνίστηκε συνολικά 35 φορές, σκοράροντας 3 τέρματα. Συμμετείχε στην αποστολή που επέλεξε ο Αλκέτας Παναγούλιας για το Euro 1980 στην Ιταλία, όπου αγωνίστηκε και στους τρεις αγώνες που έδωσε η Ελλάδα.

Καριέρα προπονητή

Μετά την αποχώρησή του από την ενεργό δράση ξεκίνησε καριέρα προπονητή, έχοντας εργαστεί, μεταξύ άλλων, σε: Πιερικό, Λεβαδειακό, Κοζάνη, Ναυπακτιακό Αστέρα, Εθνικό, ΠΑΟΚ, Νέα Σαλαμίνα Αμμοχώστου, Απόλλωνα Καλαμαριάς, Βέροια, κλπ.
Άστρον (διαστημικό τηλεσκόπιο)

Περιγραφή

Το Άστρον ήταν δημιούργημα του Παρατηρητηρίου Αστροφυσικής της Κριμαίας και του Σχεδιαστικού Γραφείου Λαβότσκιν. Επιστήμονες των δύο ιδρυμάτων τιμήθηκαν με το Κρατικό Βραβείο της ΕΣΣΔ για την εργασία τους πάνω στο διαστημικό τηλεσκόπιο.
Τα κυριότερα όργανα παρατήρησης της διαστημοσυσκευής ήταν ένα τηλεσκόπιο υπεριώδους ακτινοβολίας των 80 cm, το οποίο ανέπτυξαν από κοινού η ΕΣΣΔ και η Γαλλία, καθώς και ένα φασματοσκόπιο ακτίνων Χ. Μπορούσε να κάνει παρατηρήσεις στο φάσμα των 150-350 nm.

Αποστολή

Εκτοξεύτηκε στις 23 Μαρτίου 1983 (12:45:06 UTC) και τέθηκε σε περιγήινη τροχιά με απόγειο 185.000 km ώστε να είναι δυνατές οι παρατηρήσεις έξω από την σκιά της Γης καθώς και τις Ζώνες Βαν Άλεν. Από τις σημαντικότερες παρατηρήσεις του Άστρον ήταν αυτή του σουπερνόβα SN 1987A στο διάστημα 4-12 Μαρτίου 1987, καθώς και του Κομήτη του Χάλεϋ τον Δεκέμβριο του επόμενου έτους. Χάρη στα δεδομένα που συλλέχθηκαν, Σοβιετικοί επιστήμονες κατάφεραν να αναπτύξουν μοντέλο για την κόμη που περιβάλει τον κομήτη αυτό.
Ερμούπολις Καρμανίας

Η Ερμούπολις ήταν αρχαία ελληνική αποικία στην Καρμανία του νοτίου Ιράν.
Η μοναδική αναφορά οφείλεται στον Αμμιανό Μαρκελλίνο (23.6,49) που την αναφέρει μαζί με τις επίσης ελληνικές Αλεξάνδρεια και Τραγονίκη. Τίποτε άλλο δεν είναι γνωστό για την πόλη αυτή. Αν δεν ιδρύθηκε από τον ίδιο τον Ερμή ή τουλάχιστον κάποιον άλλο ομώνυμο, τότε ίσως να ιδρύθηκε από τον Αλέξανδρο ή τους Διαδόχους του, ή ακόμη και από τους Θράκες ακολούθους του που έτρεφαν ιδιαίτερη εκτίμηση στον Ερμή, όπως άλλωστε και στον Διόνυσο.
Άγνωστη η σημερινή της τοποθεσία, αλλά σίγουρα βρίσκεται στο νότιο Ιράν της επαρχίας Κερμάν. Ωστόσο δεν αποκλείεται να υπάρχει κάποια συσχέτιση της Ερμουπόλεως με την σημερινή πόλη Κερμάν του Ιράν (Κερμάν <Ερμού πόλις).
Βασιλική της Μεταμορφώσεως

Ιστορία

Η εκκλησία κατασκευάστηκε από τους Φραγκισκανούς το 1924, στη διάρκεια της βρετανικής παρουσίας στην περιοχή, με την ύπαρξη παραπλήσιας Μονής. Βρίσκεται στα ερείπια παλαιοχριστιανικής εκκλησίας η οποία κατασκευάστηκε μεταξύ 4ου και 6ου αιώνα, καθώς και σε αυτά εκκλησίας που είχε κατασκευαστεί από τους Σταυροφόρους κατά τον 12ο αιώνα. Τα ερείπια αυτά ανακαλύφτηκαν στη διάρκεια της κατασκευής του νέου Ναού. Η βασιλική βρίσκεται στην κορυφή του όρους και προσφέρει εξαιρετική πανοραμική θέα. Μια ελληνορθόδοξη εκκλησία βρίσκεται χτισμένη σε κοντινή απόσταση και είναι αφιερωμένη στο ίδιο ευαγγελικό γεγονός.

Αρχιτεκτονική

Τα έργα ανατέθηκαν από τους Φραγκισκανούς μοναχούς στον Ιταλό αρχιτέκτονα Αντόνιο Μπαρλούτσι. Η εκκλησία είναι ρομανο-συριακού ρυθμού που ήταν σε χρήση στην περιοχή μεταξύ του 4ου αιώνα και της αραβικής εισβολής. Στην πρόσοψη προστίθενται δύο πανομοιότυπο πύργοι, οι οποίοι συνδέονται μεταξύ τους μέσω ενός μεγάλου τόξου, το οποίο στηρίζεται σε κολόνες.
Η Βασιλική είναι τρίτοξη. Στην αψίδα, η οποία βρίσκεται πάνω από το ιερό, υπάρχει ένα μεγάλο επιχρυσωμένο μωσαϊκό που αναπαριστά την Μεταμόρφωση του Κυρίου. Η κρύπτη διαθέτει αρκετά αρχιτεκτονικά στοιχεία τα οποία χρονολογούνται από την βυζαντινή και την σταυροφορική περίοδο.
Αν και η εκκλησία είναι αφιερωμένη στο καθολικό θρήσκευμα, μεγάλος είναι και ο αριθμός των Ορθόδοξων προσκυνητών που έρχονται να προσευχηθούν.
Καταρρίχηση

Η καταρρίχηση είναι η τεχνική κατάβασης από βράχο ή η κατάβαση σε φαράγγι μετά την αναρρίχηση. Η κατάβαση γίνεται πάνω στο σχοινί με το οποίο χρησιμοποιήθηκε για την άνοδο ή ενώνοντας (συνήθως) δύο σχοινιά και τοποθετώντας πάνω τους ένα απλό εργαλείο, που λέγεται οχτάρι, με το οποίο στην ουσία ο καταρριχητής γλιστράει πάνω στο σχοινί έως ότου φθάσει στο έδαφος. Στην αναρριχητική ορολογία έχει επικρατήσει η ξενική λέξη rappel για τη διαδικασία αυτή, ενώ η κατάβαση από βράχο με πεζοπορία ονομάζεται επίσης καταρρίχηση.
Κυβέρνηση Αντωνίου Κριεζή 1849

Γεγονότα

Η όξυνση των σχέσεων της Ελλάδας με την Μεγάλη Βρετανία ήταν το κύριο χαρακτηριστικό αυτής της περιόδου. Η απαρέσκεια της αγγλικής διπλωματίας για την ενίσχυση της εξουσίας του Όθωνα, παρά και ενάντια στην ύπαρξη Συντάγματος - που ακολούθησε την περίοδο μετά το θάνατο του Ιωάννη Κωλέττη, εκφράστηκε με διάφορους τρόπους και διάφορες απαιτήσεις, σημαντικότερες των οποίων ήταν η «Υπόθεση Πατσίφικο» (γνωστά και ως «Παρκερικά») και η εμφάνιση του αγγλικού πολεμικού στόλου υπό τον ναύαρχο Πάρκερ, στον Πειραιά, τον Ιανουάριο του 1850 με τα οποία απέκλεισαν την πρωτεύουσα. Ο Όθων ζήτησε τη μεσολάβηση της Γαλλίας και της Ρωσίας. Η επέμβαση αυτών των χωρών οδήγησε στην αναστολή του αποκλεισμού, αλλά και της σύλληψης ελληνικών εμπορικών πλοίων στην οποία είχαν προχωρήσει οι Βρετανοί, τον Φεβρουάριο του 1850, όταν ο έκτακτος απεσταλμένος της Γαλλίας, βαρόνος Γκρο, ήρθε στην Αθήνα για συνομιλίες με τον τότε Άγγλο πρέσβυ Τόμας Γουάις. 
Στις 12 Ιουνίου του 1850 υπογράφηκε  μεταξύ του υπουργού των Εξωτερικών Αναστάσιου Λόντου και του Ρώσου πρεσβευτή στην Ελλάδα φον Περσιάνι, (για την ακρίβεια μεταξύ του «Βασιλέα των Ελλήνων» και του «Αυτοκράτορα Πασών των Ρωσιών») μια πολύ σημαντική «συνθήκη Εμπορίου και Ναυτιλίας». Η συνθήκη αυτή, καταργούσε δασμούς και τελωνειακούς φόρους στα εμπορικά καράβια (και στα εμπορεύματα που αυτά μετέφεραν), των δύο χωρών όταν ελλιμενίζονταν σε οποιοδήποτε λιμάνι των δυο κρατών και γενικώς θα απολάμβαναν όλες τις παροχές και διευκολύνσεις σαν να βρίσκονταν στην χώρα τους. Επίσης, οι δυο χώρες μπορούσαν να διατηρούν Προξένους ή Υποπροξένους στα λιμάνια της άλλης χώρας, οι οποίοι  θα φρόντιζαν για το συμφέρον των ομοεθνών τους και θα χειρίζονταν τις προκύπτουσες εμπορικές παρεξηγήσεις ή διαφωνίες.
Τάφος του Νεφερκαουέτ στις Θήβες Αιγύπτου

Ο Νεφερκαουέτ και η Ρενεφέρ

Ο Νεφερκαουέτ και η σύζυγός του Ρεννεφέρ ενταφιάστηκαν στους δυτικότερους θαλάμους του τάφου. Ο Νεφερκαουέτ υπηρέτησε ως Ανώτατος Γραφέας την Χατσεψούτ, πριν εκείνη αναγορευθεί Βασίλισσα. Ακολούθως, θήτευσε ως Θησαυροφύλακας και ως Υπεύθυνος του Βασιλικού Αρχείου στην "Οικία της Χατσεψούτ, της Συζύγου του Θεού". Η σύζυγός του, Ρεννεφέρ, είχε τον τίτλο της "Κυρίας" του Οίκου. Οι δύο νεκροί μουμιοποιήθηκαν με την απλή τεχνική. Τα εσωτερικά τους όργανα δεν αφαιρέθηκαν, αλλά, αντί αυτού, τα σώματά τους συντηρήθηκαν με νάτρο. Για τον λόγο αυτό, στον ταφικό τους εξοπλισμό συμπεριλαμβάνονταν μεν κανωπικά αγγεία, αλλά αυτά ήταν άδεια.

Ο γιος, η κόρη και ο γαμπρός του Νεφερκαουέτ

Ο γιός του Νεφερκαουέτ, Αμενεμχέτ, καθώς και η κόρη του, Ρουίου, όπως και ο γαμπρός του, Μπάκι, ενταφιάστηκαν στο ανατολικό τμήμα του τάφου. Όπως συνέβη με το βασιλικό ζεύγος, τα σώματά τους μουμιοποιήθηκσν χωρίς να αφαιρεθούν τα εσωτερικά τους όργανα, αλλά με την απλούστερη πρακτική της εμβάπτισής τους σε νάτρο. Ως εκ τούτου, τα κανωπικά αγγεία που βρέθηκαν στον τάφο τους ήταν άδεια, όπως και αυτά των προγόνων τους.
Άρνος Γκρόουβ

Ετυμολογία

Η περιοχή οφείλει την ονομασία της σε ένα κτήμα που ονομαζόταν άλσος του Άρνολντς   (Arnoldes Grove) το 1551, Arno's Grove περ. το 1865, που σημαίνει 'άλσος της οικογένειας Arnold  (η οποία αναφέρεται σε γραπτές πηγές από το 14ο αιώνα), που προέρχεται από την αρχαία αγγλική λέξη grāf(a).

Ιστορία

Το Άρνος Γκρόουβ παρέμενε ως τη δεκαετία του 1930 μια περιοχή υπανάπτυκτη και αγροτική. Δε θεωρούνταν ανεξάρτητη περιοχή, αλλά τμήμα του Σάουθγκεϊτ.
Ήταν στην ιδιοκτησία των μοναχών του Κλέρκενουελ μέχρι την κατάργηση των μοναστηριών από τον Ερρίκο Η΄. Το 14ο αιώνα ήταν γνωστό με το όνομα Armholt Wood  και στη συνέχεια Arnolds. 
Το κτήμα ήταν ιδιοκτησία των Γουόκερς (οικογένεια ζυθοποιών) από το 1777 ως το 1918. Το 1928 το συμβούλιο του Σάουθγκεϊτ (Southgate Urban District Council) δημιούργησε το Πάρκο του Άρνος το 1928.
Το μέγαρο του Άρνος Γκρόουβ πωλήθηκε το 1928  στη βόρεια Μητροπολιτική ηλεκτρική εταιρεία  (North Metropolitan Electricity Supply Company). Στη συνέχεια επεκτάθηκε και του έβαλαν κόκκινο τούβλο- σήμερα είναι κατοικία που χρησιμοποιείται ως οίκος ευγηρίας και ονομάζεται Southgate Beaumont.
Στις 19 Σεπτεμβρίου του 1932 άρχισε να λειτουργεί ο σταθμός μετρό, ως τμήμα του Υπογείου Σιδηροδρόμου του Λονδίνου (London Underground), στη γραμμή Πικαντίλι (Piccadilly Line) με προορισμό το Κοκφόστερς. Στα χρόνια που ακολούθησαν το Άρνος Γκρόουβ από αγροτική περιοχή αναπτύχθηκε. Κατασκευάστηκαν μετά το 1930 αρκετά δημόσια κτήρια, όπως η πισίνα  (Arnos Pool) και η Bowes Road Library, βιβλιοθήκη, τα οποία ανακαινίστηκαν μετά το 2000, όπως και ο σταθμός του μετρό. Το τοπικό ταχυδρομείο έκλεισε μετά το 2005. Σήμερα υπάρχουν πολλά τοπικά καταστήματα στην περιοχή και επίσης ιατρικό κέντρο.

Μεταφορές

Στην περιοχή λειτουργεί τακτική συγκοινωνία με πολλά δρομολόγια λεωφορείων σε καθημερινή βάση. Επίσης, οι μεταφορές εξυπηρετούνται από το σταθμό του μετρό και από το σιδηροδρομικό σταθμό του Νέου Σάουθγκεϊτ.

Ναοί

Στην περιοχή λειτουργεί ο Ρωμαιοκαθολικός Ναός της Κυρίας μας της Λούρδης (Our Lady of Lourdes Church) Στο ναό λειτουργεί και το ομώνυμο σχολείο πρωτοβάθμιας εκπαίδευσης.
Σπυρίδων Κριεζώτης

Βιογραφικά στοιχεία

Ήταν γιος του πολιτικού Δημητρίου Κριεζώτη και της Καλλιόπης Τζαβέλλα. Από την πλευρά του πατέρα του ήταν εγγονός του οπλαρχηγού Νικολάου Κριεζώτη ενώ από την πλευρά της μητέρας του καταγόταν από την οικογένεια Τζαβέλλα και ήταν εγγονός του Κίτσου Τζαβέλλα. Σπούδασε νομικά στο Πανεπιστήμιο Αθηνών αλλά ασχολήθηκε  με την διαχείριση και εκμετάλλευση του οικογενειακού κτήματος στην Τριάδα Εύβοιας, όπου και κατασκεύασε πολυτελή πύργο. 
Ασχολήθηκε με την πολιτική εκλεγόμενος βουλευτής Χαλκίδος στις εκλογές του 1905, του 1906 και βουλευτής Χαλκίδος στις εκλογές του 1910. 
Απεβίωσε το 1948 και κηδεύτηκε την 1η Μαΐου. Ήταν παντρεμένος με την Μαίρη Καραβοπούλου και είχαν αποκτήσει τέσσερα παιδιά: την Καίτυ, την Φιγέτα, σύζυγο Πνευματικού, τον Αλέξανδρο και τον Νικόλαο (Άρχοντα), κληρονόμο του οικογενειακού κτήματος.
Χαράλαμπος Ποταμιάνος

Βιογραφικά στοιχεία

Γεννήθηκε στο Ζαγαζίκ της Αιγύπτου και μεγάλωσε στην Ιταλία και την Αθήνα.  Εισήλθε στην Σχολή Ναυτικών Δοκίμων το 1922 και αποφοίτησε ως αρχηγός της τάξης του το 1926. Το 1929 εντάχθηκε στο νεοσύστατο τότε σώμα της Ναυτικής Αεροπορίας. Το 1931 έλαβε το δίπλωμα του χειριστή και τον ίδιο χρόνο στάλθηκε στην Αγγλία, στη αεροπορική σχολή της RAF, για εκπαίδευση. Με την επιστροφή του το 1932 στην Ελλάδα διορίστηκε επόπτης εκπαιδεύσεως αέρος στην σχολή Ικάρων, διαδεχόμενος τον Δημήτριο Καμπέρο, και το 1934 συμμετείχε στον γύρο των Βαλκανικών πρωτευουσών μαζί με άλλους Έλληνες αξιωματικούς. Το 1935 επελέγη να εκπαιδεύσει τον τότε Διάδοχο και μετέπειτα Βασιλιά Παύλο. Το 1940 διορίστηκε διοικητής της 32ης Μοίρας Βομβαρδιστικών. Συμμετείχε σε αεροπορικές επιχειρήσεις στον ελληνοϊταλικό πόλεμο του 1940 και το 1941 μετατέθηκε στο Γενικό Επιτελείο στην Αθήνα. Με την εισβολή των Γερμανών το 1941 με όλη τη δύναμη της αεροπορίας ακολούθησε την ελεύθερη κυβέρνηση στο Κάιρο όπου το 1942 ανέλαβε υπασπιστής του Διαδόχου Παύλου. Το 1944 επέστρεψε στην Ελλάδα ως επίσημος σύνδεσμος του Βασιλέως Γεωργίου Β΄ με τον Γεώργιο Παπανδρέου. Το 1947 με την ανάρρηση στο θρόνο του Βασιλέως Παύλου ανέλαβε καθήκοντα ιδιαιτέρου γραμματέως του Βασιλέως. Ένα χρόνο αργότερα επανήλθε στις επιτελικές μονάδες της Αεροπορίας οπότε και τοποθετήθηκε στην αρχηγία του Γενικού Επιτελείου Αεροπορίας (από τις 3 Οκτωβρίου) του 1948, θέση στην οποία παρέμεινε καθ΄ όλη τη διάρκεια του λεγόμενου σήμερα εμφυλίου πολέμου, μέχρι τις 21 Απριλίου 1950, όταν και αποστρατεύθηκε με τον βαθμό του υποπτεράρχου.
Το 1961 διορίστηκε υπουργός εθνικής άμυνας στην υπηρεσιακή κυβέρνηση Δόβα, (η οποία καταγγέλθηκε για εκλογές βίας και νοθείας), κατά την περίοδο 20 Σεπτεμβρίου μέχρι 4 Νοεμβρίου του 1961. Αρχικά η πρόταση για τον σχηματισμό κυβέρνησης είχε γίνει στο Θρασύβουλο Τσακαλώτο με τον όρο να τοποθετηθεί υπουργός εθνικής άμυνας ο Χαράλαμπος Ποταμιάνος. Ο Τσακαλώτος δεν συμφώνησε και έτσι δόθηκε εντολή σχηματισμού κυβέρνησης στον Κωνσταντίνο Δόβα. Ως υπασπιστής του Διαδόχου και μετέπειτα Βασιλιά Παύλου στην Αίγυπτο τον συνόδευσε σ΄ όλες τις μετακινήσεις του στην Νότια Αφρική και στη συνέχεια στο Λονδίνο. Ήταν μέλος και πρόεδρος του διοικητικού συμβουλίου του Βασιλικού Ιδρύματος Ερευνών, σημερινού Εθνικού Ιδρύματος Ερευνών. καθώς και ιδρυτής πολιτικού κόμματος που έφερε τον τίτλο "Νέα Δημοκρατική Κίνηση" που όμως δεν σημείωσε εκλογική επιτυχία.
Ο Χαράλαμπος Ποταμιάνος τιμήθηκε με όλα σχεδόν τα ανώτερα ελληνικά παράσημα, επίσης με το αγγλικό D.F.C. και του αμερικανικού Ταξιάρχη της Legion of Merit, καθώς και με πολλά άλλα, Πατριαρχείων, διπλωματικών αποστολών κλπ. Μιλούσε επίσης αγγλικά, γαλλικά, ιταλικά και αραβικά. Υπήρξε επίσης μέλος του Ναυτικού Ομίλου Ελλάδος, της Επιτροπής Ολυμπιακών Αγώνων και διαφόρων άλλων πολιτιστικών φορέων.
Πέθανε στις 30 Αυγούστου 2009, σε ηλικία 103 χρονών.

Συγγραφικό έργο

Ο Ποταμιάνος εξέδωσε τα απομνημονεύματά του υπό τον τίτλο "Vidi", με πολλές αναφορές επί των περιόδων του εμφυλίου και της μετέπειτα πολιτικής κατάστασης.
Ιωάννης Α΄ του Αλμπρέ

Βιογραφία

Ήταν ο πρωτότοκος γιος του Καρόλου Β΄ κυρίου του Αλμπρέ & κόμη του Ντρε και της Άννας, κόρης του Βερνάρδου Δ΄ κόμη του Αρμανιάκ.
Το 1468 απεβίωσε σε ηλικία 43 ετών. Τρία έτη μετά απεβίωσε και ο πατέρας του και τον διαδέχθηκε ο γιος του Αλαίν Α΄.
Γουίλλιαμ Τζελλ

Βιογραφία

Γεννήθηκε στις 1 Απριλίου του 1777 στο Χόπτον της Αγγλίας από υψηλή οικογένεια που ανάγονταν στον 13ο αιώνα. Σχολείο πήγε στο Ντέρμπισάιρ και συνέχισε το Πανεπιστήμιο του Καίμπριτζ, από το οποίο αποφοίτησε το 1804. Περιηγήθηκε την Ελλάδα και τα νησιά της και μελέτησε τις αρχαιότητες της Ολυμπίας, του ναού του Απόλλωνα και της Αίγινας. Συνέχισε την περιήγησή του στην Μικρά Ασία. Το 1814 συνόδευσε την περιήγηση της πριγκίπισσας Καρολίνας στην Ιταλία και τον ίδιο χρόνο αναγορεύτηκε σε ιππότη. Μετοίκησε στη Ρώμη, όπου διέμεινε μέχρι το τέλος, και ασχολήθηκε με την ζωγραφική.
Απεβίωσε στις 4 Φεβρουαρίου 1836 στην Νάπολη. Τιμήθηκε με πολλούς επίσημους τίτλους.
Ουμπέρτο Τότσι

Καρριέρα

Ξεκίνησε το 1968 παίζοντας κιθάρα με τους Off Sound στο Τορίνο. Μετά πήγε περιοδία με την ορχήστα του Αντριάνο Pappalardo σε ολόκληρη τη χώρα. 
Το 1974 άρχισε να πουλάει τους στίχους του σε άλλους τραγουδιστές και βραβεύτηκε. 
Άρχισε να τραγουδάει και ξεκίνησε συνεργασία με τον Τζιανκάρλο Μπιγκάζι. Το 1976 ο Fausto Leali ερμήνευσε με επιτυχία το τραγούδι lo camminero. Την ίδια χρονιά, ο Τότσι κυκλοφόρησε το πρώτο του σόλο Άλμπουμ με τίτλο Ντόνα amante mia.
Ρίγη

Αιτίες

Οι ρίγοι προκαλούνται συνήθως από φλεγμονώδεις ασθένειες, όπως η γρίπη. Η ελονοσία είναι ένας από τους κοινούς λόγους για ρίγη. Μερικές φορές συμβαίνουν σε συγκεκριμένους ανθρώπους σχεδόν όλη την ώρα, και λιγότερο συμβαίνει σε ένα γενικά υγιές άτομο.
Πιέτρο Πολάνι

Το Συμβούλιο των Σοφών

Την περίοδο του Πιέτρο Πολάνι σημειώθηκε έντονη παρακμή και ακολούθησαν μεγάλες απειλές για την Βενετία. Την τριετία 1133 - 1135 η Ουγγαρία κυρίευσε σημαντικές βάσεις της Δημοκρατίας στις Δαλματικές ακτές όπως : Σίμπενικ, Τρογκίρ και Σπλιτ. Η Πάντοβα προσπάθησε να επεκτείνει την ζώνη της σε βάρος της Βενετίας (1141) και έσπασε από τους Βενετσιάνους το μονοπώλιο στο εμπόριο αλατιού που είχαν μέχρι τότε. Η Ανκόνα στα νότια έκανε επίσης επέκταση της δικής της ζώνης σε βάρος της Βενετίας. Οι απειλές αυτές και ο κίνδυνος διάλυσης της Δημοκρατίας οδήγησαν τους Βενετσιάνους στην δημιουργία του "Συμβουλίου των Σοφών" με στόχο να συμβουλεύσει τον δόγη, στο Συμβούλιο μετείχαν μέλη της ανώτερης αριστοκρατίας όπως τραπεζίτες και έμποροι. Τους επόμενους αιώνες το "Συμβούλιο των Σοφών" θα αποκτήσει μεγάλες εξουσίες και θα μετατρέψει το πολίτευμα σε ολιγαρχία περιορίζοντας τις εξουσίες του δόγη. Η πρώτη απόφαση του Συμβουλίου με την σύμφωνη γνώμη του Πιέτρο Πολάνι ήταν η απουσία της Βενετίας από την Β΄ Σταυροφορία.

Συμμαχία με το Βυζάντιο

Η Βενετία έστρεψε τις δραστηριότητες της στην Ανατολική Μεσόγειο, υποστήριξε την Βυζαντινή Αυτοκρατορία που δέχτηκε Νορμανδική επίθεση από τον Ρογήρο Β΄ της Σικελίας. Τα περισσότερα μέλη της αριστοκρατίας με πρωταγωνιστή τον πατριάρχη Ενρίκο Ντάντολο αντιτάχθηκαν σφοδρά στην απόφαση αυτή δηλώνοντας ότι δεν πρέπει η Βενετία να συμμαχήσει με το σχισματικό Ορθόδοξο Βυζάντιο. Ο αφορισμός του πάπα στην συνέχεια δεν στάθηκε ούτε αυτός ικανός να απαρνηθεί τα μεγάλα εμπορικά προνόμια που κέρδισε η Βενετία σε νησιά όπως η Κρήτη, η Κύπρος, η Ρόδος και η Χίος χάρη στην συμμαχία της με την Βυζαντινή Αυτοκρατορία. Ο Πιέτρο Πολάνι διοικούσε τον Βενετσιάνικο στόλο εναντίον των Νορμανδών αλλά αρρώστησε βαριά και επέστρεψε στην Βενετία όπου και πέθανε. Ο στόλος του νίκησε χωρίς τον ίδιο στο Ακρωτήριο Ταίναρο τον Γεώργιο της Αντιόχειας (1148). Ο Πιέτρο Πολάνι τάφηκε στο μοναστήρι του Αγίου Κυπριανού στο Μουράνο.
Μπάνκσταουν Σίτι ΦΚ

Ιστορία

Ιδρύθηκε το 1975 από Σλαβομακεδόνες με το όνομα Γιαγκούνα Μακεντόνιγια Σίντνευ. Χρώματα έχει το κόκκινο και μαύρο. Συμμετέχει στο πρωτάθλημα της Ποδοσφαιρικής ομοσπονδίας Νέας Νότιας Ουαλίας. Το 1994 άλαξε το ονομά της στο σημερινό αφού υποχρεώθηκε από την ομοσπονδία λόγω παραποίησης ελληνικού ονόματος. To 2004 οι οπαδοί της πραγματοποίησαν μεγάλης έκτασης επεισόδια σ΄εντός έδρας αγώνα με αντίπαλο την ομάδα των ελλήνων ομογενών Ολυμπίκ Σίντνεϊ, με αποτέλεσμα την βαριά τιμωρία της ομάδος.
Νέα Πλάγια Χαλκιδικής

Ιστορικά στοιχεία

Η περιοχή κατοικείται από τους προϊστορικούς χρόνους, όπως φαίνεται από την τούμπα, όπου βρίσκονταν οικισμοί την περίοδο εκείνη. Οι κάτοικοι είναι πρόσφυγες, προερχόμενοι από τα Πλάγια της Ανατολικής Θράκης. 'Ηρθαν και εγκαταστάθηκαν στον τόπο όπου βρίσκονται σήμερα μετά το 1922. Στα ιστορικά αξιοθέατα συμπεριλαμβάνεται το γεφύρι του 18ου αιώμα, που βρίσκεται στο ρέμα του οικισμού με τη Νέα Τένεδο. Το γεφύρι αυτό πιστεύεται ότι φτιάχτηκε από μοναχούς των μετοχιών του Βατοπεδίου στην Τρίγλια και του Ρώσικου μετοχιού στα Φλογητά ή του μετοχιού της Μονής Ζωγράφου στο ομώνυμο χωριό. Έπειτα από τις βροχοπτώσεις πριν μια δεκαετία, καταστράφηκε σε μεγάλο βαθμό και σήμερα γίνονται προσπάθειες αναστήλωσής του.
Γενικές εκλογές στη Δομινίκα 2014

Στη Δομινίκα διεξήχθησαν γενικές εκλογές στις 8 Δεκεμβρίου 2014 για την εκλογή των 21 μελών της Εθνοσυνέλευσης. Ο πρωθυπουργός Ρούζβελτ Σκέριτ ανακοίνωσε την ημερομηνία των εκλογών στις 5 Νοεμβρίου 2014 και στις 19 Νοεμβρίου άρχισε η εγγραφή των υποψηφίων. Με βάση το εκλογικό σύστημα της χώρας, ο πρωθυπουργός μπορεί να προκηρύξει εκλογές οποιαδήποτε χρονική στιγμή και το μόνο απαιτούμενο είναι να ανακοινωθεί η ημερομηνία εντός 25 ημερών.
Το αποτέλεσμα ήταν νικητήριο για το κυβερνών Εργατικό Κόμμα της Δομινίκας, ένα σοσιαλδημοκρατικό κόμμα, που κέρδισε 15 επί συνόλου 21 εδρών, με τις υπόλοιπες 6 έδρες να πηγαίνουν στο κεντροδεξιό Ενωμένο Κόμμα Εργατών.

Πλαίσιο

Τα 21 εκλεγμένα μέλη της Βουλής εκλέγονται σε μονοεδρικές περιφέρειες. Άλλα 9 μέλη διορίζονται από τη Συνέλευση μετά τη σύγκλησή της. 
Συνολικά 44 υποψήφιοι κατήλθαν σε 21 εκλογικές περιφέρειες με υποψηφίους που πρόσκεινται στα δύο μεγάλα κόμματα (Εργατικό Κόμμα και Ενωμένο Κόμμα Εργατών) όπως και με 2 ανεξάρτητους υποψηφίους.
Βιβλιοθήκη Θετικών Επιστημών - Εθνικό και Καποδιστριακό Πανεπιστήμιο Αθηνών

Ωράριο λειτουργίας

Η βιβλιοθήκη λειτουργεί από Δευτέρα έως Παρασκευή 08:00 - 20:00 και Σάββατο 09:00 - 15:00. Η εξυπηρέτηση των χρηστών γίνεται από Δευτέρα έως Παρασκευή 08:30 - 19:30 και Σάββατο 09:30-14:30. Η γραμματεία λειτουργεί από Δευτέρα έως Παρασκευή 09:00 - 15:00. Το Γραφείο Διαδανεισμού λειτουργεί από Δευτέρα έως Παρασκευή 08:30 - 14:30. Το αναγνωστήριο λειτουργεί από Δευτέρα έως Παρασκευή 08:30 - 19:30 και Σάββατο 09:30 - 14:30. Κατά τις επίσημες αργίες, η βιβλιοθήκη δε λειτουργεί, ενώ κατά τη διάρκεια των διακοπών το ωράριο αλλάζει.
Λίμνη Ζβόρνικ

Πληροφορίες

Δημιουργήθηκε το 1954 μετά την κατασκευή υδροηλεκτρικού εργοστασίου στον ποταμό Δρίνο και υπήρξε η πρώτη τεχνητή λίμνη του Δρίνου. Το ύψος του φράγματος είναι 45 μέτρα. 
Η λίμνη είναι συχνός προορισμός για διακοπές γι'αυτό και κατά μήκος αυτής έχουν κατασκευαστεί εξοχικές κατοικίες και εστιατόρια.